[{"text_idx": "#000000", "text": "Helpu'r heddlu i fathu termau: Eich cynigion chi"}, {"text_idx": "#000001", "text": "Pan mae'n dod at sgrifennu a siarad Cymraeg mae 'na wastad heddlu iaith o gwmpas yn barod i gywiro a beirniadu ond o bryd i'w gilydd mae'r heddlu go iawn angen help gyda iaith."}, {"text_idx": "#000002", "text": "Mae termau Cymraeg fel 'cadw yn y ddalfa' (detain in custody), 'ar fechni\u0308aeth (on bail), 'cyrch' (raid) a 'theledu cylch cyfyng' (CCTV) wedi ennill eu plwy ym myd cyfraith a threfn erbyn hyn."}, {"text_idx": "#000003", "text": "Ond gyda natur eu gwaith yn newid mae'n rhaid i'r heddlu fathu termau newydd am y troseddau sy'n cael eu cyflawni a'r dechnoleg maen nhw'n ei defnyddio i ddal y troseddwyr."}, {"text_idx": "#000005", "text": "Cysylltodd Llifon Jones o'r uned a\u0302 rhaglen Aled Hughes ar BBC Radio Cymru i rannu rhai o'r termau newydd maen nhw wedi eu bathu'n ddiweddar - ac i ofyn am help gydag un term yn benodol, sef 'county lines'."}, {"text_idx": "#000007", "text": "Maen nhw'n defnyddio llinellau ffo\u0302n symudol arbennig i gysylltu a\u0302 nhw wrth eu hanfon ar draws yr ardal neu'r sir i werthu."}, {"text_idx": "#000009", "text": "Disgrifiad o\u2019r llun, Mae delwyr cyffuriau yn cysylltu gyda gwerthwyr o bell drwy ddefnyddio ffonau"}, {"text_idx": "#000011", "text": "\"Un anodd!\" meddai Melanie Davies cyn cynnig pedwar term: \"drwgweithredu o'r ymylon\"; \"troseddu llechwraidd\"; \"terfynau troseddu\"; a \"cudd-ddelwyr sy'n camfanteisio\"."}, {"text_idx": "#000012", "text": "\"Llinellau lo\u0302n\" oedd cynnig John Owen tra chynigiodd Meinir Pritchard \"ffo\u0302n dros ffin\"."}, {"text_idx": "#000014", "text": "Roedd gan Manon Elwyn fwy nag un cynnig hefyd: \"ffiniau ffonau\"; \"ffonau dros (y) ffiniau\"; \"sir(oedd) symudol\"."}, {"text_idx": "#000016", "text": "Diolch o galon i bawb sydd wedi anfon eu cynigion - digon o ddewis i'r heddlu ddewis ohonyn nhw fan yna!"}, {"text_idx": "#000026", "text": "Dyn yn euog o lofruddio dynes 71 oed yn Y Bermo"}, {"text_idx": "#000028", "text": "Dyn wedi'i daro a'i lusgo dan ei fan gafodd ei dwyn"}, {"text_idx": "#000038", "text": "Cysylltwch a\u0302 niTabledi a ffonau symudolHefyd yn Gymraeg"}]